Gigi Sabani

Gigi Sabani, a l'anagrafe Luigi Sabani (Roma, 5 de ottobre, 1952 – Roma, 4 de setenbre  2007), el ze stà un condutor tełevizivo e imitatore italian.

 Biografia 
Fio de Fernando, camarier e de Liliana Bruni, na cazałinga, za a l'età de 5 ani el mostra łe so cuałità de imitator, reproduzendo el rumor de ła çircołar rosa Prenestina, un tram che a l'epoca faseva el ziro de ła capitałe. Successivamente inizia a imitare compagni e professori di scuola.

 I ezordi 
Pròpio par ste cuałità, inte'l 1973 el partesipa a La corrida, trazmision radiofonega de Corrado, indove el se ezibise inte łe imitasion de Gianni Morandi, Mino Reitano e Claudio Baglioni. Drìoman el taca ła so carièra in tełevizion a ła fin dei ani setanta, senpre cofà imitator.

 I sucesi tełevizivi 
Inte'l 1980 el partesipa a Domenica in, varietà conduzesto da Pippo Baudo, mentre tra el 1981 e'l 1982 el partesipa a do edision de Fantastico e'l conduze Premiatissima. Proprio in sto ùltemo programa el ezibise anca łe so cuałità canore, intarpretando A me mi torna in mente una canzone che venjarà insidesta inte'l 1983. Dal 21 de disenbre de l'isteso ano el prezenta ła prima edision de un stòrego quiz de łe redi Mediaset, Ok, il prezzo è giusto!, in prima serada so Italia 1, programa co'l cuało se azudega do telegatti, (restandoghe fin al 17 de disenbre 1986) e dal 6 de otobre 1985 al 29 de zunjo 1986 el ze inte'l cast de Buona Domenica.

Inte ła stajon 1986/1987 el torna łaorar in Rai andove ghe vien afidà ła condusion, insieme a Valerio Merola e Ramona Dell'Abate, de Chi tiriamo in ballo?, programa de ła doménega pomerigio de Rai 2 che seitarà anca in cheła sucesiva. Inte'l 1989 el torna inte'l canpo de ła mùzega partesipando al Festival de Sanremo co ła canson La fine del mondo, scrivesta par èło da Toto Cutugno. El rivarà penùltemo ma el diverte el pùblego cantando l'ùltema sera imitando na vinténa de personazi. L'ano sucesivo el conduze Stasera mi butto, programa estivo de ła segonda rede Rai. Dopo una curtisima asensa dai schermi el torna a ła condusion inte'l zenaro del 1991, venjendo sernìo par sostituìr el cast de Domenica in che gaveva otenjùo ascolti asè basi inte i primi mezi de ła stajon.

Dal 4 de novembre 1991 al 10 de avrìl 1992 el conduze el programa del mezojorno Piacere Raiuno insieme co Toto Cutugno e łe zornałiste Danila Bonito ed Elisabetta Gardini: in sta trazmision conparise łe Gige de Gigi e łe Tate de Toto. L'istà del 1992 ło vede da novo  protagonista co ła condusion de Un biglietto per... la canzone del secolo, concorso canoro łigà a ła łotarìa Italia. Drìoman el conduze altri programi, cofà Ci siamo!?! su Rai Uno, e Il grande gioco dell'oca so Rai 2. Inte'l 1994 el partesipa come ospite in tre brani inte l'ùltemo disco de inediti del grupo dei Squallor, dal titoło Cambiamento. Tornà inte l'isteso ano in Fininvest, el conduzerà Re per una notte so Italia 1, antesinjan dei Momenti di gloria de Mike Bongiorno.

 Vicende zudisiarie e declin profesionałe 
Inte l'istà del 1996 Sabani vien coinvolzesto, co Valerio Merola, inte ła vicenda zudisiaria łigà a ła corusion inte'l mondo del spetacoło, sìmiłe a ła pì resente Vallettopoli, nasesta da łe dichiarasion de alcune soubrette. Sabani ze acuzà de indusion a ła prostitusion ma el vien scajonà e rizarcìo par i 13 zorni de detension pasai ai aresti domisiliari: ciò nonostante, sta vicenda par averlo pezantemente danezà umanamente e artistegamente, e inte i ani sucesivi Sabani fadiga a tornare, spece in tełevizion, ai so łivełi abituałiNo'l amava recordar cheła vicenda.  Cusì el ne parla inte'l łibro Al cuor non si comanda - Vallettopoli 1 de Antonello Sarno, in usida a otobre: "Come morire a occhi aperti. Vedi quello che ti succede e non puoi farci niente. Anzi, una cosa la puoi fare: conti i buoni, pochissimi. La famiglia, poi Lino Banfi, Gianni Morandi, Arbore, Celentano, Cutugno e Maurizio, sì Costanzo, pì degli altri. Poi i cattivi, cioè quasi tutti. Perché l'ambiente è una merda". (da La Repubblica - Spettacoli & Cultura, 5 settembre 2007), tanto da recorda cueła esperiensa inte i ani sucesvi co ła fraze "ze come morir a òci vèrti".

El 1997 ze comuncue par łu un ano partegołarmente inpenjativo, poiché ła ze a ła condusion de Ballo, amore e... fantasia co Iva Zanicchi e'l debuta inte'l sìnema co'l film Gli inaffidabili de Jerry Calà, che parò ga scarso suceso nonostante el cast de personazi famozi: sta cua resta ła so únega esperiensa come ator sinematogràfego. Inte łe istà 1999 e 2000 el conduze so Rai 1 Sette per uno e, senpre inte'l 1999, el prezenta so l'emitente rejonałe sisiliana Telecolor el programa La grande sfida, insieme a Francesca Rettondini.

Inte'l 2000 e inte'l 2001 el conduze La sai l'ultima? insieme a Natalia Estrada so Canale 5, indove sénpre inte l'istà del 2001 el ze al timon de un novo programa, Facce da quiz, insieme a Ellen Hidding e Alessia Mancini, mentre dal setenbre 2002 al majo 2003 el ze inte'l cast de I fatti vostri so Rai 2. Drìoman el ze ospite fiso de Maurizio Costanzo a Buona Domenica par do stazon, par po' èsar invità a partesipar a ùnjołe pontade de altri programi tełevizivi Rai e Mediaset, ùlteimo dei cuałi - inte l'istà 2007 - Matinée so Rai 2, dove che'l parla del programa definindoło uno dei pochi inte'l cuało se pol parlar sensa el ris-cio de èsar censurai: cuesta ła ze stà infati ła so ùltema aparision tełeviziva.

 Ła morte 
El more inprovizamente a l'età de 54 ani ła sera del 4 de setenbre 2007, stroncà da un infarto, mentre ch'el se trovava a Roma a sena a caza de so sorèła Isabella:
el mèdego de fameja de ła stesa, che ło gaveva vizità na ora vanti poiché el gaveva acuzà un mal (el sentiva uno stranbo informigołamento al còło), el ghe gaveva dianjostegà solchè un stato de stress prescrivendo un antidołorìfego. Ła sorèła Isabella no ga mai rivełà el nome del mèdego né ła ło ga denonsià. Raffaella Ponzo, ùltema conpanja de Sabani, sostien che ła sorèła ga evità de tołer inisiative contro el mèdego parchè ła jera menasada da staltro.Gigi Sabani, ła ex conpanja: "I podeva salvarlo. Ghe ga dà chel małedeto farmaco, e po'..." , LiberoQuotidiano.it, 12 gennaio 2015

I funerałi se ga tenjesti a Roma el 6 de setenbre inte ła chiesa degli Artisti in piazza del PopoloCordoglio per Gigi Sabani. Un pizzico dell'ironia ortonese se ne è andato con il grande Sabani  IlTempo.it, 06/09/2007..

Pochi mezi vanti de ła so morte jera desconparìa so mare, ła sinjora Liliana BruniI cugini ortonesi: «Stava benissimo. L'avevamo visto solo una settimana fa» IlCentro.it, 06/09/2007.. Łe sènari ze tumułae inte'l simitero d de Prima Porta, insenbre a cuełe de ła mare, inte'l łocuło de cołonbario del pare Fernando.

 Vita privà 
El ga avùo do fiòłi: el primo, Simone, da ła ex mujer Rita Imperi, el segondo, Gabriele, da l'ùltema conpanja Raffaella Ponzo, sto ùltemo nasùo el 19 de Majo 2008, drìoman de ła so morte.

Notasion

Categoria:Condutori tełevixivi itałiani